**Ministru kabineta rīkojuma projekta „Grozījumi Ministru kabineta 2015.gada 1.jūlija rīkojumā Nr.347 “**Par biedrībai un nodibinājumam piederošām ēkām vai inženierbūvēm, kas netiek apliktas ar nekustamā īpašuma nodokli**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likuma “Par nekustamā īpašuma nodokli” 1.panta otrās daļas 18.punkts paredz, ka ar nekustamā īpašuma nodokli neapliek biedrībām un nodibinājumiem piederošās ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu. Biedrībai un nodibinājumam piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Ministru kabineta 2015.gada 1.jūlija rīkojumu Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Rīkojums).Ministru kabineta rīkojuma projekts “Grozījumi Ministru kabineta 2015.gada 1.jūlija rīkojumā Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Projekts) paredz:* papildināt Rīkojumu ar četrām biedrībām piederošajiem 20 nekustamajiem īpašumiem (ēkas un telpu grupas), kurus, sākot ar 2019.gada 1.janvāri, neapliks ar nekustamā īpašuma nodokli;
* svītrot vienas biedrības trīs nekustamos īpašumus.

Projekts stāsies spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nekustamā īpašuma nodokli” 1.panta otrās daļas 18.punkts.Ministru kabineta 2014.gada 16.decembra noteikumi Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par nekustamā īpašuma nodokli” 1.panta otrās daļas 18.punktam ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.2014.gada 16.decembra Ministru kabineta noteikumi Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – Ministru kabineta noteikumi Nr.760) nosaka kritērijus un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli.Biedrībai un nodibinājumam piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Rīkojumu.Pašreiz Rīkojumā ir iekļautas tās biedrībām un nodibinājumiem piederošās ēkas un inženierbūves, kuras atbilst Ministru kabineta noteikumu Nr.760 2.punktā noteiktajiem kritērijiem, par kurām nekustamā īpašuma nodokļa atbrīvojuma saņemšanai biedrības un nodibinājumi ir snieguši iesniegumu saskaņā ar Ministru kabineta noteikumu Nr.760 4.punktu.Uz nekustamā īpašuma nodokļa atbrīvojumu un iekļaušanu Rīkojumā var pretendēt tās biedrības un nodibinājumi, kuriem ir piešķirts sabiedriskā labuma organizācijas statuss saskaņā ar Sabiedriskā labuma organizāciju likumu, kā arī invalīdu biedrības.Rīkojumā iekļautajām biedrībām vai nodibinājumiem piederošajām ēkām un inženierbūvēm nekustamā īpašuma nodokļa atbrīvojums tiek piešķirts uz nenoteiktu laiku – līdz biedrība vai nodibinājums zaudē tiesības uz atbrīvojumu no nekustamā īpašuma nodokļa par tai vai tam piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to pēc pirmreizējas biedrībai vai nodibinājumam piederošas ēkas vai inženierbūves iekļaušanas Rīkojumā, turpmāk biedrībai vai nodibinājumam informācija Finanšu ministrijā ir jāsniedz tikai tad, ja notiek izmaiņas biedrībai vai nodibinājumam piederošo ēku un inženierbūvju izmantošanas veidā vai īpašuma tiesību sastāvā. Šobrīd Rīkojumā ir iekļautas 27 biedrībām, 4 invalīdu biedrībām un 5 nodibinājumiem piederošas ēkas un inženierbūves, norādot konkrētu telpu grupu un būvju kadastra apzīmējumus.Līdz 2018.gada 15.februārim Finanšu ministrijā ir saņemti piecu biedrību (tajā skaitā vienas invalīdu biedrības) iesniegumi ar lūgumu iekļaut jauniegūtos nekustamos īpašumus Rīkojumā, lai par tiem nebūtu jāmaksā nekustamā īpašuma nodoklis. Finanšu ministrija izvērtēja biedrību iesniegtos iesniegumus, no Tiesu administrācijas saņemto informāciju un Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datus, kā arī Valsts ieņēmumu dienesta mājaslapā publicēto Sabiedriskā labuma organizāciju reģistru, un secināja, ka Rīkojumā, atbilstoši Ministru kabineta noteikumu Nr.760 2.punktā noteiktajiem kritērijiem, var iekļaut četrām biedrībām piederošos nekustamos īpašumus (ēkas un telpu grupas):* “Deju kolektīvu apvienība “Liesma””;
* “Latvijas Neredzīgo biedrība”;
* “Dzīvnieku pansija Ulubele”;
* “Jelgavas smaiļošanas un kanoe airēšanas sporta klubs “KC””.

Attiecībā uz biedrības “Biedrība “Viriditas”” iesniegumā norādītajiem sešiem nekustamajiem īpašumiem, tos nevar iekļaut Rīkojumā, jo būves nav ierakstītas Zemesgrāmatā. Tādejādi neizpildās Ministru kabineta noteikumu Nr.760 2.1.apakšpunktā noteiktais kritērijs – īpašuma tiesības uz ēkām ir nostiprinātas Zemesgrāmatā. Ņemot vērā iepriekš minēto, Projekts paredz papildināt Rīkojumu ar biedrībai “Deju kolektīvu apvienība “Liesma””, biedrībai “Latvijas Neredzīgo biedrība”, biedrībai “Dzīvnieku pansija Ulubele” un biedrībai “Jelgavas smaiļošanas un kanoe airēšanas sporta klubs “KC”” piederošajiem 20 nekustamajiem īpašumiem (ēkas un telpu grupas), kurus, sākot ar 2019.gada 1.janvāri, neapliks ar nekustamā īpašuma nodokli.Savukārt Projekts paredz svītrot Rīkojuma 1.pielikuma 25.punktā norādīto informāciju par biedrību “Tautas deju un mūzikas klubs “Liesma””, jo atbilstoši Latvijas Republikas Uzņēmumu reģistra 2017.gada 19.jūlija lēmumam Nr.6-24/97501, biedrība “TAUTAS DEJU UN MŪZIKAS KLUBS “LIESMA”” tika reorganizēta, pievienojot to biedrībai “Deju kolektīvu apvienība “Liesma””, un tā tika izslēgta no Biedrību un nodibinājumu reģistra.  |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuriem piederošās ēkas un inženierbūves tiek iekļautas ar Rīkojumu apstiprinātajā sarakstā un biedrības un nodibinājumi, kuriem piederošās ēkas un inženierbūves tiek izslēgtas no ar Rīkojumu apstiprinātā saraksta.Nekustamā īpašuma nodokļa administrācijas – pašvaldības, kā arī Finanšu ministrija.Rīkojums tiek papildināts ar četru biedrību 20 jauniegūtajiem nekustamajiem īpašumiem (ēkām un telpu grupām), kā arī no Rīkojuma tiek svītroti vienas biedrības 3 nekustamie īpašumi. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs to biedrību un nodibinājumu finansiālo situāciju, kuru nekustamie īpašumi, sākot ar 2019.gadu, tiks iekļauti Rīkojumā. Salīdzinājumā ar 2018.gadu, samazināsies šo biedrību un nodibinājumu izdevumi nekustamā īpašuma nodokļa maksājumiem, kas par ēkām (telpu grupām) un inženierbūvēm būtu jāveic, sākot ar 2019.gadu, ja šīm biedrībām un nodibinājumiem piederošās ēkas un inženierbūves netiktu iekļautas Rīkojumā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekta izstrādes procesā, Finanšu ministrijai bija nepieciešamība gūt apstiprinājumu par biedrību un nodibinājumu norādīto Rīkojumā iekļauto un iekļaujamo objektu atbilstību Ministru kabineta noteikumiem Nr.760. Atbilstoši Valsts pārvaldes iekārtas likuma 10.pantam Finanšu ministrija lūdza Tiesu administrācijai viņu rīcībā esošo (Finanšu ministrijai nepieciešamo) informāciju par konkrētiem biedrībām un nodibinājumiem piederošajiem nekustamajiem īpašumiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | Izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2020 gadam | Izmai-ņas, salīdzi-not ar plānoto 2020 gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **236 915 000** | **0** | **0** | **-18 000**  | **0** | **-18 000**  | **-18 000**  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 236 915 000  | 0 | 0 | -18 000 | 0 | -18 000 | -18 000 |
| **2. Budžeta izdevumi** | **0** | **0** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **0** | **0** | **-18 000**  | **0** | **-18 000** | **-18 000** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -18 000 | 0 | -18 000 | -18 000 |
| 4. Finanšu līdzekļi papildu izdevumu finansēšanai (kompensējošu izdevumu samazināju-mu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā biedrību un nodibinājumu īpašumā esošo nekustamo īpašumu izmaiņas (ar 2019. gada 1. janvāri tiek paredzēts biedrību un nodibinājumu piederošo ēku vai inženierbūvju saraksta, kas netiek apliktas ar nekustamā īpašuma nodokli, papildināšana ar biedrībām “Deju kolektīvu apvienība “Liesma””, “Dzīvnieku pansiju Ulubele”, “Jelgavas smaiļošanas un kanoe airēšanas sporta klubu “KC”” un “Latvijas Neredzīgo biedrība” piederošajiem nekustamajiem īpašumiem (ēkas un telpu grupas)), 2019., 2020. un 2021. gadā pašvaldību budžeta ieņēmumi no nekustamā īpašuma nodokļa samazināsies par **18,0 tūkst. *euro***. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Projekta izstrādi 2018.gada 22.maijā tika publicēta Finanšu ministrijas mājas lapas [www.fm.gov.lv](http://www.fm.gov.lv) sadaļas “Sabiedrības līdzdalība” apakšsadaļā “Tiesību aktu projekti”, saite: <http://www.fm.gov.lv/lv/sabiedribas_lidzdaliba/>tiesibu\_aktu\_projekti/nodoklu\_politika#project469.Ir notikusi aktīva telefoniska un elektroniska komunikācija ar biedrībām un nodibinājumiem, kuri interesējās un pārliecinājās par biedrībai vai nodibinājumam veicamajām vai neveicamajām darbībām saistībā ar Ministru kabineta noteikumos Nr.760 un Rīkojumā noteikto.Jebkurai biedrībai vai nodibinājumam, kas atbilst Ministru kabineta noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu un biedrībai vai nodibinājumam, kas vairs neatbilst Ministru kabineta noteikumu Nr.760 2.punktā minētajiem kritērijiem, bija pienākums iesniegt šo noteikumu 10.punktā minēto informāciju. |
| 2. | Sabiedrības līdzdalība projekta izstrādē | Finanšu ministrija saņēma 4 biedrību un 1 invalīdu biedrības pieteikumu nekustamā īpašuma nodokļa atbrīvojuma piešķiršanai. |
| 3. | Sabiedrības līdzdalības rezultāti | Finanšu ministrijā saņemtie iesniegumi tika izskatīti un 20 nekustamie īpašumi (ēkas un telpu grupas) tiek iekļauti Rīkojumā, bet 6 nekustamie īpašumi netika iekļauti Rīkojumā, jo neatbilst Ministru kabineta noteikumu Nr.760 2.1.apakšpunktā noteiktajam kritērijam, ka īpašuma tiesības uz ēkām un inženierbūvēm nav nostiprinātas zemesgrāmatā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde nemainīs pārvaldes funkcijas un institucionālo struktūru.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

Leite, 67095496

Liga.Leite@fm.gov.lv